་སྨན་བཏབ། དེའི་མཐའ་རྫས་བདུན་སྦྱར་བའི་མཆོད་ཡོན། མེ་ཏོག་དཀར་བོ། གླ་རྩི་
སོགས་མ་འདྲེས་པའི་བདུག་སྤོས། མར་དཀར་གྱི་སྣང་གསལ། འོ་མ་དང་དྲི་བཟང་བསྲེས་པའི་དྲི་ཆབ། འོ་
མས་སྤུས་པའི་ལྷ་བཤོས་རྣམས་བཀོད་པ་མཛེས་པར་བཤམས། དེར་ཕེབས་ཏེ་རྡུལ་ཚོན་གྱི་བུམ་པ་གཏོར་
མའི་རྒྱབ་ཙམ་དུ་བཀོད། དཔོན་སློབ་རྣམས་གྲལ་ལ་འཁོད་དེ། རང་ཉིད་སྐད་ཅིག་གིས་ཐུབ་པའི་དབང་
བོའི་སྐུ་བཞེངས་པར་གྱུར་པར་བསམ་ལ། ཨ་མྲྀ་ཏས་བསངས་ཏེ་དཀར་གཏོར་བསྔོ། དེ་ནས་ཀླུའི་
དཀྱིལ་འཁོར་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་བའི་ངང་ལས་མདུན་དུ་
ཡན་ལག་བརྒྱད་དང་ལྡན་པའི་རྒྱ་མཚོ་ཆེན་པོའི་དབུས་སུ་པདྨ་དཀར་བོ་འདབ་
མ་བརྒྱད་པའི་ལྟེ་བར་ཟླ་བའི་དཀྱིལ་འཁོར་གྱི་སྟེང་དུ་ཏྲིཾ་ལས་བདུད་རྩིས་གང་
བའི་ལྷུང་བཟེད་ཁྲྀ་ཡིག་གིས་མཚན་པ་ཡོངས་སུ་གྱུར་པ་ལས་བཅོམ་ལྡན་
འདས་དམ་ཚིག་གསུམ་བཀོད་པའི་རྒྱལ་བོ་སྐུ་མདོག་གསེར་བཙོ་མ་ལྟ་བུ།
དབུའི་གཙུག་ཏོར་མངོན་པར་འཕགས་པ། ཞལ་གཅིག་ཕྱག་གཉིས་ཆོས་
འཁོར་གྱི་ཕྱག་རྒྱ་ཅན། མཚན་བཟང་བོ་སུམ་ཅུ་རྩ་གཉིས་དང་དཔེ་བྱད་བཟང་
བོ་བརྒྱད་ཅུས་སྤྲས་པ། སྐུ་ལ་ཆོས་གོས་ངུར་སྨྲིག་གི་མདོག་ཅན་གསུམ་མཛེས་
པར་གསོལ་བ་འོད་ཟེར་རབ་ཏུ་འབར་བའི་དབུས་སུ་རྡོ་རྗེའི་སྐྱིལ་ཀྲུང་གིས་
བཞུགས་པ། དེའི་སྤྱི་བོར་ཨོཾ་དཀར་བོ། མགྲིན་པར་ཨཱཿདམར་བོ། ཐུགས་
ཀར་ཧཱུཾ་སྔོན་པོས་མཚན་པར་གྱུར། འདབ་མ་བརྒྱད་ལ། ཤར་དུ་མཐའ་ཡས་
དཀར་བོ། ལྷོར་པདྨ་སྔོན་པོ། ནུབ་ཏུ་འཇོག་པོ་སེར་བོ། བྱང་དུ་ནོར་རྒྱས་
དཀར་བོ། དབང་ལྡན་དུ་པདྨ་ཆེན་པོ་དཀར་སེར། མེར་དུང་སྐྱོང་དཀར་སྔོ།
་་་
603

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བདེན་བྲལ་དུ་སྟོབས་རྒྱུ་དམར་བོ། རླུང་དུ་རིགས་ལྡན་དམར་སྔོ། ཐམས་ཅད་
ཀྱང་ཞལ་གཅིག་ཕྱག་གཉིས་ཐུགས་ཀར་ཐལ་མོ་སྦྱར་ཞིང་། སྦྲུལ་མགོ་བདུན་
གྱི་གདེངས་ཀ་དང་རིན་པོ་ཆེའི་རྒྱན་སྣ་ཚོགས་ཀྱིས་སྤྲས་པ། སྨད་སྦྲུལ་མཇུག་
ཏུ་འཁྱིལ་བའི་གཡོན་ངོས་ནས་རང་འདྲའི་ཤེས་རབ་མས་འཁྱུད་པ། དེ་རྣམས་
ཀྱི་ཕ་རོལ་ཏུ་ཀླུ་རིགས་བརྒྱད་ཀྱི་ཀླུ་ཕྲན་མཐའ་ཡས་པས་བསྐོར་བ། ཐམས་
ཅད་ཀྱང་བཅོམ་ལྡན་འདས་ལ་མངོན་དུ་ཕྱོགས་ཤིང་འདུད་པ་དང་བཅས་པས་
རང་རང་གི་གདན་ལ་འཁོད་པར་གྱུར། དེ་ནས་ལྕགས་ཀྱུའི་ཕྱག་རྒྱ་བྱས་ལ་།
ཨོཾ་པ་ཏ་ལི་པ་ཏ་ལི་མ་ཧཱ་པ་ཏ་ལི་ཧཱུྃ་ཛཿསྭཱ་ཧཱ ཞེས་སྤྱིར་སྤྱན་འདྲེན། ཁྱད་པར་
དུ་རྡོ་རྗེ་གསོར་དྲིལ་བུ་འཁྲོལ་ལ། ཨོཾ་མཐའ་ཡས་དང་ནི་ནོར་རྒྱས་བུ། །འཇོག་
པོ་དང་ནི་སྟོབས་ཀྱི་རྒྱུ། །པདྨ་པདྨ་ཆེན་པོ་དང་། །དུང་སྐྱོང་དང་ནི་རིགས་ལྡན་
དང་། ལྷ་མོ་ལྷ་མོ་ཆེན་མོ་དང་། ཟླ་བའི་སྤྱི་གཙུག་སྤྱི་གཙུག་ཆེ། །དབྱུག་འཛིན་
དབྱུག་འཛིན་ཆེན་པོ་དང༌། སོག་མ་མེད་དང་ཧུ་ལུནྟ། །དགའ་བོ་དང་ནི་ཉེར་
དགའ་བོ། །རྒྱ་མཚོ་དང་ནི་རྒྱ་མཚོ་ཆེ། །གདུང་བ་དང་ནི་གདུང་བ་ཆེ། །དཔལ་
གྱི་འོད་དང་འོད་པོ་ཆེ། །རིན་ཆེན་འོད་དང་གཟུགས་བཟང་དང༌། །གཟུགས་
ཆེན་སྤྲུལ་བཟང་ལྟོ་འཕྱེ་ཆེ། །སྨིག་རྒྱུ་དང་ནི་སྨིག་རྒྱུ་ཆེ། །ཚུར་གཤེགས་ཚུར་
གཤེགས་ཀླུ་ཡི་བདག ། ཅེས་སྤྱན་དྲངས། ཛཿཧཱུཾ་བཾ་ཧོཿདམ་ཚིག་པ་དང་གཉིས
སུ་མེད་པར་གྱུར་པར་བསམ་ཞིང་། ན་མཿསྭེ་ཡ་སོགས་དང་། ཨོཾ་ཨཱཿཨ་ནནྟ་ཡེ་
ཧཱུྃ་སྭཱ་ཧཱ། ཨོཾ་ཨཱཿཔདྨ་ཡེ་ཧཱུྃ་སྭཱ་ཧཱ། ཨོཾ་ཨཱཿཏཿཀྵ་ཀ་ཡཻ་ཧཱུྃ་སྭཱ་ཧཱ། ཨོཾ་ཨཱཿབ་སུ་རྐ་ཡེ་
ཧཱུྃ་སྭཱ་ཧཱ། ཨོཾ་ཨཱཿམ་ཧཱ་པདྨ་ཡེ་ཧུཾ་སྭཱ་ཧཱ། ཨོཾ་ཨཱཿཤཾ་ཁ་བཱ་ལ་ཡེ་ཧཱུཾ་སྭཱ་ཧཱ། ཨོཾ་
604

བཅོམ་ལྡན་འདས་ཐུབ་པ་ཆེན་པོ་དམ་ཚིག་གསུམ་བཀོད།
ཨཱཿཀརྐོ་ཊ་ཡེ་ཧཱུྃ་སྭཱ་ཧཱ། ཨོཾ་ཨཱཿཀུ་ལི་ཀ་ཡེ་ཧཱུཾ་སྭཱ་ཧཱ། ཞེས་བརྗོད་དེ་མེ་ཏོག་
དཀར་བོས་མཆོད། མཆོད་པ་སྔར་ལྟར་བསངས་སྦྱངས། །སྟོང་བའི་ངང་ལས་
ཨོ་ལས་རིན་པོ་ཆེའི་སྟོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་
ལས་བྱུང་བའི་མཆོད་ཡོན། མེ་ཏོག བདུག་སྤོས། མར་མེ། དྲི་ཆབ། ཞལ་ཟས།
རོལ་མོ་རྣམས་དྭངས་ཤིང་ཐོགས་པ་མེད་པ་ཟག་པ་མེད་པའི་བདེ་བ་ཁྱད་པར་
ཅན་བསྐྱེད་པར་གྱུར། ཨོཾ་ཨགྷཾ་ཨཱཿཧཱུཾ་ནས། ༀ་ཤཔྟ་ཨཱཿཧཱུྃ་གིས་བྱིན་གྱིས་
བརླབས། དྲི་མེད་ཡིད་དུ་འོང་བ་ཡི། །ལྷ་རྫས་བཟང་བོའི་མཆོད་ཡོན་འདི། །
བཅོམ་ལྡན་འཁོར་དང་བཅས་ལ་འབུལ། །བཞེས་ནས་བདག་ལ་དགྱེས་པར་
མཛོད། ། ཨོཾ་སརྦ་ཏ་ཐཱ་ག་ཏ་ནཱ་ག་རཱ་ཛ་ས་པ་རི་ཝཱ་ར་ཨགྷཾ་པྲ་ཏཱིཙྪ་ཡེ་སྭཱ་ཧཱ། དེ་
བཞིན་དུ་མཆོད་ཡོན་གྱི་གནས་སུ་མེ་ཏོག་དང༌། ཨགྷཾ་གྱི་གནས་སུ་པུཥྤ་སོགས་
བཅུག་ལ་འབུལ། དབུས་དང་མཐའ་མེད་ཡོན་ཏན་རི་བོ་དཔག་མེད་ཅེས་སོགས་
དང་། གདེངས་ཀ་ནོར་བུ་འབར་བའི་འོད་ཟེར་གྱིས། །ས་འོག་གནས་པའི་མུན་
པ་རབ་བསལ་ནས། །བསྟན་ལ་རབ་དགའ་མཐུ་སྟོབས་བསམ་མི་ཁྱབ། །ཀླུ་
རྒྱལ་འཁོར་དང་བཅས་ལ་ཕྱག་འཚལ་བསྟོད། ། ཅེས་བསྟོད། གཏོར་མ་རྣམས་བསངས་
སྦྱངས། སྟོང་བའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་
ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་གཏོར་མ་ཁ་
དོག་དྲི་རོ་ནུས་པ་ཕུན་སུམ་ཚོགས་པའི་བདུད་རྩིའི་རྒྱ་མཚོ་ཆེན་པོར་གྱུར་པར་
བསམ་ལ། ཨོཾ་ཨཱཿཧཾ་ལན་གསུམ་བརྗོད་དེ་ཐུན་མོང་དུ་བྱིན་གྱིས་བརླབ། ཨོཾ་མུ་ནེནྟཱ་ཨ་ཀཱ་
རོ་མུ་ཁཾ་ཞེས་སོགས་ལན་གསུམ་གྱིས་གཙོ་བོ་དང་། ལག་པ་གཡོན་གདེངས་ཀའི་ཕྱག་རྒྱ་དང་། གཡས་
605

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བརྐྱངས་ཏེ། ཨོཾ་མཐའ་ཡས་ནོར་རྒྱས་འཇོག་པོ་སྟོབས་ཀྱི་རྒྱུ། །པདྨ་པད་ཆེན་དུང་
སྐྱོང་རིགས་ལྡན་དང༌། །ལྷ་མོ་ལྷ་མོ་ཆེན་མོ་ཟླ་བའི་གཙུག །ཟླ་བའི་གཙུག་
ཆེན་དབྱུག་འཛིན་དབྱུག་འཛིན་ཆེ། །སོག་མེད་ཧུ་ལུན་དགའ་བོ་ཉེ་དགའ་བོ། །
རྒྱ་མཚོ་ཆེན་པོ་དྲོ་བ་དྲོ་བ་ཆེ། །དཔལ་གྱི་འོད་དང་འོད་ཆེན་རིན་ཆེན་འོད། །
གཟུགས་མཛེས་གཟུགས་མཛེས་ཆེན་པོ་སྤྲུལ་བཟང་དང་། ལྟོ་འཕྱེ་ཆེན་པོ་ཤི་
ལི་ཤི་ལི་ཆེ། །ཨོཾ་ཀླུ་ཡི་མངའ་བདག་ཆེན་པོ་སྨྱོན་ཅིག་སྨྱོན། །གསོལ་ཅིག་
གསོལ་ཅིག་ས་སྟེང་ས་འོག་དང་། །ས་བླ་ཐམས་ཅད་དུ་ཡང་རྒྱས་པར་མཛོད། །
ཕྲུ་མ་དུཿསྭཱ་ཧཱ། ལན་གསུམ་གྱིས་ཀླུ་ལ་འབུལ། སླར་ཡང་གཙོ་འཁོར་ཐམས་
ཅད་ལ་སྔར་བཞིན་མཆོད་བསྟོད་བྱ། རྒྱལ་བའི་བྱིན་རླབས་མཆོག་ཏུ་ཉེར་
བསྒྲུབས་པའི། །ཚོན་ཕྱེ་འདི་དག་ཀླུ་རྒྱལ་འཁོར་བཅས་ལ། །རྗེས་སུ་གཏད་དོ་
བཀུར་སྟི་རྒྱ་ཆེན་གྱིས། །རང་གནས་སྤྱན་དྲངས་ས་འོག་གཞིར་གནས་པས། །
ཉེ་བར་མཚོན་པའི་འབྱུང་བོ་དཔག་མེད་ལ། །ཕན་པ་རྒྱ་ཆེན་རྒྱུན་དུ་འབྱུང་བ་
དང༌། །འཇིག་རྟེན་ཁམས་སུ་ཆར་ཆུ་དུས་འབེབས་ཤིང་། །འབྲུ་བཅུད་ལེགས་
ཚོགས་རྟག་ཏུ་རྒྱས་པར་མཛོད། ། ཅེས་རྡུལ་ཚོན་ཀླུ་ལ་གཏད་དེ་འཕྲིན་ལས་
བཅོལ། ཡིག་བརྒྱ་བཟླས་ལ་མ་རྙེད་ཡོངས་སུ་མ་ཤེས་དང༌། ། ཞེས་ནོངས་པ་བཟོད་
པར་གསོལ། གཙོ་བོ་རང་ལ་ཐིམ་པར་གྱུར། ། ཨོཾ་གྷི་ལི་གྷི་ལི་ཧཱུཾ་ཛཿསྭཱ་ཧཱ། ཀླུ་
རྒྱལ་འཁོར་བཅོས་རང་གནས་སུ་གཤེགས་པར་གྱུར། ཅེས་སེ་གོལ་གདབ། ཕུན་
སུམ་ཚོགས་པ་སོགས་ཀྱིས་ཤིས་པ་བརྗོད་དེ་ཀླུ་རྣམས་ཀྱིས་བཀུར་སྟི་ཆེན་པོས་རང་
གནས་སུ་སྤྱན་དྲངས་པར་བསམ་ལ། རོལ་མོ་སྒྲ་དང་བཅས་ཆུར་དོར། དེ་ནས་
606

བཅོམ་ལྡན་འདས་ཐུབ་པ་ཆེན་པོ་དམ་ཚིག་གསུམ་བཀོད།
མཎྜལ་གྱི་མཚན་མ་རྣམས་ཨ་ཀཱ་རོ་བརྗོད་བཞིན་དུ་བཀྲུས། བུམ་པ་ཆུས་
བཀང་སྟེ་ཁྱེར་འོང་ནས་དཀྱིལ་འཁོར་གྱི་ཁང་བ་ལ་བསངས་གཏོར་བྱས་ཏེ་
ཤིས་པ་བརྗོད་པས་མཐའ་བརྒྱན་པར་བྱའོ། ། དེ་ལྟར་སྔར་བཤད་པའི་ཆོ་ག་
ལ་སོགས་པ་དང་། མཇུག་ཆོག་གི་རིམ་པ་འདི་དག་རྡུལ་ཚོན་གྱི་དཀྱིལ་འཁོར་
དུ་དབང་བསྐུར་བའི་དབང་དུ་བྱས་པ་ཡིན་ལ། རས་བྲིས་ཀྱི་དཀྱིལ་འཁོར་དུ་
དབང་བསྐུར་ན། མཇུག་ཆོག་གི་སྐབས་བཟོད་གསོལ་དང་འདོད་དོན་ལ་
གསོལ་བ་བཏབ་པའི་མཇུག་ཏུ། འདིར་ནི་རྟེན་དང་ལྷན་ཅིག་ཏུ། །འགྲོ་བའི་
དོན་དུ་བཞུགས་ནས་ཀྱང༌། །ནད་མེད་ཚེ་དང་དབང་ཕྱུག་དང༌། །མཆོག་རྣམས་
ལེགས་པར་སྩལ་ཏུ་གསོལ། ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་བརྗོད་ནས་ཡེ་ཤེས་
པ་རས་བྲིས་ལ་བརྟན་བཞུགས་བྱ། རྡུལ་ཚོན་བསྡུ་བ་དང་ཀླུ་ལ་གཏད་པའི་ཆོ་
གའི་སྐོར་མ་གཏོགས། ཕུར་བུ་བྱུང་བ་སོགས་ཀྱང་སྔ་མ་བཞིན་བྱའོ། ། དེ་ལྟར་
དཀྱིལ་འཁོར་སྒྲུབ་ཅིང་མཆོད་པ་དང་བདག་ཉིད་འཇུག་ཅིང་དབང་བླང་བ་
དང་། རྩ་བའི་སྔགས་ཆོ་ག་བཞིན་དུ་བཟླས་པ་ལ་ཕན་ཡོན་བསམ་གྱིས་མི་
ཁྱབ་པ་ནི། དམ་ཚིག་གསུམ་བཀོད་པའི་རྒྱུད་ལས། མིག་བཙུམས་ལ་སངས་
རྒྱས་དང་བྱང་ཆུབ་སེམས་དཔའ་ལ་དམིགས་པའི་སེམས་ཀྱིས་དེ་བཞིན་
བཤེགས་པའི་ཡི་གེ་བརྒྱ་རྩ་བརྒྱད་པ་ལན་སྟོང་ཕྲག་བརྒྱད་བཟླས་བརྗོད་བྱས་
ན་མིག་བཙུམས་བཞིན་དུ་སངས་རྒྱས་དང་བྱང་ཆུབ་སེམས་དཔའ་མཐོང་བར་
འགྱུར། སྡིག་པ་བྱང་བར་འགྱུར་རོ། །ཡང་ན་མཆོད་རྟེན་དང་སྐུ་གཟུགས་དང་
དམ་པའི་ཆོས་ཀྱི་གླེགས་བམ་གང་ཡང་རུང་བ་ཞིག་གི་མདུན་དུ་བཞག་སྟེ་
607

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
། ཞེས་
།
བསྐོར་ཞིང་ལན་བརྒྱད་སྟོང་བཟླས་པར་བྱ་སྟེ་ཆོ་ག་ནི་འདི་ཡིན་ནོ།
གསུངས་ལ། གཞན་ཡང་ཆོ་ག་བཞིན་དུ་བཟླས་པ་ལ་སངས་རྒྱས་ལ་དམིགས་
པས་འདུ་འཛི་སྤངས་ལ་སྙོམ་ལས་དང་བྲལ་བས་དམ་པའི་ཆོས་ལ་བླ་མར་བྱེད་
པས་བསྒྲུབ་པ་བྱས་ན་མཚན་གཅིག་གིས་རིག་པ་འཛིན་པར་འགྱུར་རོ། །བཅོ་
ལྔ་བ་ལ་སྐྱིལ་མོ་ཀྲུང་མ་གཤིག་པར་མངོན་པར་བསྔགས་ཤིང་ལེགས་སོ་ཞེས་
བྱ་བ་ཡང་གསོལ་བར་མཛོད། །ཁ་ཅིག་གིས་ནི་མཐོང་བ་ཡང་གསོལ་བར་
མཛོད། །ཁ་ཅིག་གིས་ནི་དགེ་བའི་རྩ་བ་ཚད་མེད་པ་འཕེལ་བར་བྱེད་ཅིང་
འབེབས་པར་ཡང་བྱེད་དོ། །བྱིན་གྱིས་རློབ་པར་འགྱུར། བྱིན་གྱིས་རློབ་པར་
མཛད་པར་འགྱུར། ཚད་མེད་པའི་ཡོན་ཏན་ཉིད་ལ་ཡང་དག་པར་རབ་ཏུ་
འཇོག་པར་འགྱུར་རོ། ། དེ་བཞིན་དུ་སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ཀྱི་མཐའ་ཡས་ཤིང་མཐོང་བ་མེད་པའི་ཆོས་རྣམས་ཀྱི་ཡོན་ཏན་
རྣམས་ཀྱང་རབ་ཏུ་ཐོབ་པར་འགྱུར་རོ། ། ཞེས་སོགས་ཕན་ཡོན་བསམ་གྱིས་
མི་ཁྱབ་པ་ཞིག་གསུངས་ཞིང་། འཆི་ཁར་ཆོ་ག་འདི་ཉིད་ཀྱིས་བཟླས་ན་བཅོམ་
ལྡན་འདས་ཀྱི་ཞལ་མངོན་སུམ་དུ་སྟོན་པ་སོགས་ཕན་ཡོན་མཐའ་ཡས་
གསུངས་སོ། ། འདིར་སྨྲས་པ། རྨད་བྱུང་སྙིང་སྟོབས་ཐུགས་བསྐྱེད་བརྩོན་
འགྲུས་ཀྱིས། །བྱ་དཀའི་རླབས་ཆེན་སྤྱོད་པའི་མཐར་སོན་ཏེ། །བླ་མེད་སྐུ་
བཞིའི་གོ་འཕང་མཆོག་བརྙེས་པ། །རྣམ་འདྲེན་ཐུབ་པ་ཆེན་པོའི་དཀྱིལ་འཁོར་
གྱི། །ཆོག་བསྒྲིག་མདོ་རྒྱུད་དམ་པའི་ལམ་སྲོལ་བཞིན། །སྤེལ་བ་གང་འདི་
རྨོངས་བློས་ནོངས་གྱུར་ན། །ཆོས་སྤྱན་ཡངས་པ་དག་དང་ཁྱད་པར་དུ། །
_809_

བཅོམ་ལྡན་འདས་ཐུབ་པ་ཆེན་པོ་དམ་ཚིག་གསུམ་བཀོད།
བཅོམ་ལྡན་འཁོར་དང་བཅས་ལ་སྙིང་ནས་འཆགས། །འདིར་འབད་དགེ་བའི་
ཆུ་ཐིགས་ཕྲ་མོ་ཡང༌། །དུས་གསུམ་གཤེགས་པའི་རྒྱལ་བ་སྲས་བཅས་ཀྱི། །
ཀུན་བཟང་སྨོན་པའི་རྒྱ་མཚོ་དང་འདྲེས་ཏེ། །བཞེད་པ་ཇི་བཞིན་འགྲུབ་པའི་
རྒྱུར་གྱུར་ཅིག །བསླུ་མེད་བླ་མ་མཆོག་གསུམ་ཐུགས་རྗེ་དང༌། །འགྱུར་མེད་
ཆོས་དབྱིངས་དག་པའི་བདེན་བྱིན་དང་། །བདག་གི་ལྷག་བསམ་རྣམ་པར་དག་
པའི་མཐུས། །སྨོན་དོན་གེགས་མེད་བདེ་བླག་འགྲུབ་གྱུར་ཅིག ། ཅེས་བཅོམ་ལྡན་
འདས་ཐུབ་པ་ཆེན་པོ་དམ་ཚིག་གསུམ་བཀོད་པའི་རྒྱལ་བོའི་དཀྱིལ་འཁོར་གྱི་ཆོ་གའི་ལྷན་ཐབས་མེ་ཏོག་
འཕྲེང་མཛེས་ཞེས་བྱ་བ་འདི་ནི། རབ་ཚེས་དོན་གྲུབ་ཅེས་པ་ས་ལུག་ལོར་ཆོས་དཔལ་ཞིང་གསོ་རིག་ཕན་
བདེའི་གླིང་དུ་ལྷ་འདི་ཉིད་ཀྱི་སྒྲུབ་མཆོད་གསར་འཛུགས་བགྱིས་སྐབས་བྱིན་རླབས་ཀྱི་ཁྱད་དུ་སེམས་པས་
སྔགས་ཆེན་རྡོ་རྗེ་འཛིན་པའི་དཀྱིལ་མཆོག་སྟེང་ཚུགས་པ་ལ་དེར་མི་གསལ་བའི་ཆོ་གའི་ཡན་ལག་དུ་མ་
ཞིག་ནག་འགྲོས་སུ་བཀོད་པ་ངེས་པར་དགོས་ཞེས་བསྐུལ་ངོར། ༧ རྨོངས་ཕྲན་འཇིགས་མེད་འཕྲིན་ལས་
རྒྱ་མཚོས་བསྒྲིགས་པ་ལ་རྒྱུད་དང་རྒྱ་གཞུང་གིས་ངོས་སུ་མ་ཟིན་པ་དང་ཚད་ཐུབ་སྐོར་གྱི་ཡིག་སྣ་འཕྲལ་དུ་
མ་འབྱོར་གཤིས་སྔགས་རིམ་སོགས་དང་བསྟུན་འགལ་མེད་འཁྱེར་བདེའི་ལུགས་སུ་བཀོད་པ་དགེ་ལེགས་
འཕེལ། ། ཆོས་སྲིད་དཔལ་གྱིས་ལེགས་མཚན་བསོད་ནམས་ཞིང་། །བཀྲ་ཤིས་
ཆོས་ཀྱི་འཁོར་ལོའི་གླིང་ཆེན་པོར། །མི་བཟད་དཔར་གྱི་མཆོད་སྦྱིན་འདི་སྤྲོས་
དགེས། །དགེ་ལེགས་སྣང་བས་ས་གསུམ་ཀུན་ཁྱབ་ཤོག ། སརྦ་མངྒ་ལཾ། །
༔
609



འཇམ་དབྱངས་ཀུན་གཟིགས་ཀྱི་ཞིང་གི་ཡོ